b"\n_START_ARTICLE_\nErucastrum nasturtiifolium\n_START_SECTION_\nSistem\xc3\xa0tica\n_START_PARAGRAPH_\nEl Sistema Cronquist assigna la fam\xc3\xadlia brassic\xc3\xa0cia a l'ordre Capparales mentre que la moderna APG la posa dins l'ordre Brassicales.\n_START_SECTION_\nEsp\xc3\xa8cies similars\n_START_PARAGRAPH_\nUna esp\xc3\xa8cie molt semblant a aquesta \xc3\xa9s Erucastrum gallicum (Willd.) O.E.Schulz: nom\xc3\xa9s se'n diferencia per les fulles els segments de les quals no s\xc3\xb3n incisos fins al raquis centrals i pel fet que les fulles caulinars s'ajunten sota la infloresc\xc3\xa8ncia.\n_START_SECTION_\nEtimologia\n_START_PARAGRAPH_\nEl nom gen\xc3\xa8ric (Erucastrum) est\xc3\xa0 agafat d'un altre g\xc3\xa8nere bot\xc3\xa0nic de la mateixa fam\xc3\xadlia: Eruca (ja usat en llat\xc3\xad per Plini)._NEWLINE__NEWLINE_El nom binomial (Erucastrum nasturtiifolium) va ser proposat per Jean Louis Marie Poiret (Saint-Quentin) i despr\xc3\xa9s per Otto Eugen Schulz.\n_START_SECTION_\nMorfologia\n_START_PARAGRAPH_\nLa ravenissa groga \xc3\xa9s una planta glabra. Fa de 20 a 50 cm d'alt (m\xc3\xa0xim 80 cm). El seu cicle biol\xc3\xb2gic \xc3\xa9s biennal. La forma biologica en el sistema Raunki\xc3\xa6r \xc3\xa9s Hemicript\xc3\xb2fit escap\xc3\xb2s (H scap). les fulles s\xc3\xb3n completament dividides imparipinnades amb 3-5, m\xc3\xa0xim 9, segments._NEWLINE_Les flors s\xc3\xb3n hermafrodites actinomorfes tetr\xc3\xa0meres amb un di\xc3\xa0metre de 10 \xe2\x80\x93 16 mm. Floreix de maig a agost_NEWLINE_El fruit \xc3\xa9s una siliqua no dividida que cont\xc3\xa9 moltes llavors. L'\xc3\xa0pex del fruit presenta un bec llarg de 3 mm c\xc3\xb2nic.\n_START_SECTION_\nUsos\n_START_PARAGRAPH_\nA Hongria les seves llavors es fan servir com condiment culinari."